நந்தினி ரமணி

நந்தினி ரமணி (Nandini Ramani) இந்தியாவைச் சேர்ந்த ஓர் பரதநாட்டியக் கலைஞரும், நடன விமர்சகரும், சமசுகிருத நாடக நடிகையும் , நாடக இயக்குனரும், கல்வியாளரும் ஆவார். இவர் சமசுகிருத அறிஞரும் இசைக்கலைஞருமான வெங்கடராமன் இராகவனின் மகள் ஆவார். தனது ஒட்டுமொத்த பங்களிப்புக்காக சங்கீத நாடக அகாடமி விருது உட்பட பல விருதுகளைப் பெற்றுள்ளார். சங்கீத நாடக அகாதமிவின் நிர்வாகக் குழு உறுப்பினர், இந்தியக் கலாச்சார உறவுக் குழு உறுப்பினர் மற்றும் சென்னை, மியூசிக் அகாதமியின் செயலாளர் உள்ளிட்ட பல பதவிகளை வகித்தார்.

 வாழ்க்கை 
இரமணி நவம்பர் 18,1950 இல் சென்னையில் பிறந்தவர். இவரின் தந்தை வி. ராகவன் ஒரு சமசுகிருத அறிஞரும் இசைக்கலைஞரும் ஆவார்.  தனது ஐந்து வயதில் பரதநாட்டியம் கற்கத் தொடங்கினார். ஒன்பது வயதில் தனது தந்தையின் சமசுகிருத நாடகங்களில் நடிக்கத் தொடங்கினார்.

மொழி மற்றும் எழுத்தில் தனது தந்தையை குருவாகக் கொண்டுள்ளார். நடனக் கலைஞர் தஞ்சாவூர் பாலசரஸ்வதி மற்றும் நாட்டுவனார் கே. கணேசன் ஆகியோர் இவரது நடனக் குருக்களாக இருந்தனர். அதே நேரத்தில் பி. கிருஷ்ணமூர்த்தி, டி. முக்தா ஆகியோரிடம் இசை நுணுக்கங்களைக் கற்றுக் கொண்டார்.

 தொழில் வாழ்க்கை 
நந்தினி இரமணி பரதநாட்டிய நடனக் கலைஞர், சமசுகிருத நாடக நடிகை மற்றும் இயக்குனர், கலை விமர்சகர், எழுத்தாளர், வெளியீட்டாளர், கட்டுரையாளர் மற்றும் தொலைக்காட்சி தொகுப்பாளர் உள்ளிட்ட பல்வேறு துறைகளில் பங்களித்து வருகிறார்.

பரதநாட்டியத்தில், தனது குரு பாலசரஸ்வதியின் பாரம்பரியத்தை பின்பற்றுகிறார்./ 1970 இல் தனது முதல் மேடை நிக்ழச்சியினை வழங்கினார்.1973-78 காலகட்டத்தில், மெட்ராஸ் மியூசிக் அகாதமியின் கீழ் பாலசரஸ்வதி பள்ளியில் பரதநாட்டியம் கற்பித்தார். நடனத்தைத் தவிர இரமணி கருநாடக இசைப் பாடகியும் ஆவார். மேலும் நடனமாடும் போது பாடக்கூடிய சில நடனக் கலைஞர்களில் இவரும் ஒருவர்.

 விருதுகள்
நந்தினி தனது ஒட்டுமொத்த பங்களிப்பிற்காக சங்கீத நாடக அகாதமி விருது, பிரம்ம கான சபா வங்கிய 'நாட்டிய பத்ம' விருது உட்பட பல விருதுகளைப் பெற்றுள்ளார். ஜூலை 2023 இல், கார்த்திக் ராஜகோபால் நினைவு விருது வங்கப்பட்டது. நாட்டிய கலா சிகாமணி என்ற  கௌரவமும் இவருக்கு அளிக்கப்பட்டது.

 மேற்கோள்கள் 

 வெளி இணைப்புகள் 
Interview with Nandini Ramani

பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:1950 பிறப்புகள்